stanford-oval/wikipedia huggingface dataset:
Dark-luokka
Myanmarin laivasto

Saunders-Roe valmisti Myanmarin laivastolle viisi, T 201 - T 205, joko tykkiveneenä tai moottoritorpedoveneenä käytettävää alusta, jotka valmistuivat 1956-1957. Tilauksen arvo oli 1,8 miljoonaa puntaa. Alumiinirunkoisissa veneissä oli niitattu verhoilu ja alumiinilejeerinki kaaret. Aluksiin asennettiin sähkömoottorit rannikkovesillä pienellä nopeudella ajoa varten. Veneet poistettiin alusluettelosta 1975.
Substituentti

Substituentti on orgaanisessa kemiassa atomi tai molekyyli, joka korvaa hiilivetyketjussa vetyatomin. Substituentit, erityisesti funktionaaliset ryhmät, vaikuttavat huomattavasti hiilivetyjen kemiallisiin ominaisuuksiin. Mikäli substitutentti on molekyyli, sen nimeen tulee pääte -yyli, esimerkkinä metyyli.
Substituenttien liittymistä hiiliketjuun kuvaavat Markovnikovin ja Zaitsevin säännöt.
Optinen isomeria sekä cis-trans-isomeria johtuvat substituenttien eri paikoista hiiliketjussa.
Dacia Maraini

Dacia Maraini
Dacia Maraini ['daːtʃa mara'iːni] (s. 13. marraskuuta 1936 Fiesole) on italialainen kirjailija. Hän teki läpimurtonsa vuoden 1963 esikoisteoksellaan L’età del malessere (suom. Heräämisen aika, Otava 1963), joka sai kansainvälisen kustantamoiden myöntämän Formentor-palkinnon. Hänen muita suomennettuja teoksiaan ovat Mykkä herttuatar (Artemisia 1998) sekä näytelmä Prostituoidun keskustelu erään asiakkaan kanssa (Yle 1987).
Maraini oli Lahden kansainvälisen kirjailijakokouksen päävieras vuonna 1997.
Aiheesta muualla

Dacia Maraini Internet Movie Databasessa. (englanniksi)
Clipping (yhtye)

| clipping>  |
| --- | --- |
 clipping. vuoden 2017 Worldcon-tapahtumassa, Helsingissä.
Tiedot
Toiminnassa:  2009–
Tyylilaji:  Hip hop, kokeellinen, industrial, noise
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Daveed Diggs   William Hutson   Jonathan Snipes  
Levy-yhtiö:  Deathbomb Arc   Sub Pop  
Aiheesta muualla
itsclippingbitch.com
Infobox OKNimi-testi OK: 
Clipping (tyyliteltynä clipping.) on yhdysvaltalainen kokeellinen hip hop -yhtye Los Angelesista, Kaliforniasta. Yhtyeen kokoonpanoon kuuluvat räppäri Daveed Diggs sekä tuottajat William Hutson ja Jonathan Snipes.
Yhtyeen debyyttimixtape midcity julkaistiin 5. helmikuuta 2013. Heidän toinen albumi sekä ensimmäinen studioalbumi CLPPNG julkaistiin 10. kesäkuuta 2014. Kokonaisuudessaan clipping. on julkaissut yhden mixtapen, kaksi EP:tä ja neljä studioalbumia.
Yhtyettä ollaan verrattu muun muassa Dälekiin, Death Gripsiin, My Bloody Valentineen, Tim Heckeriin ja Shabazz Palacesiin.
Diskografia > Albumit

CLPPNG (Sub Pop, 2014)
Splendor & Misery (Sub Pop & Deathbomb Arc, 2016)
There Existed an Addiction to Blood (Sub Pop, 2019)
Visions of Bodies Being Burned (Sub Pop, 2020)
Diskografia > EP:t

Wriggle (Sub Pop, 2016)
Face (Deathbomb Arc, 2018)
Diskografia > Mixtapet

midcity (2013)
Aiheesta muualla

Virallinen sivusto (englanniksi)
Chrono Trigger

| Chrono Trigger |
| --- | --- |

Kehittäjä:  Square
Julkaisija:  Square
Jakelija:  Steam, Humble Store, Nintendo eShop, Google Play, App Store, PlayStation Store ja I-mode
Ohjaaja:  Takashi Tokita, Yoshinori Kitase, Akihiko Matsui
Tuottaja:  Kazuhiko Aoki
Suunnittelija:  Hironobu Sakaguchi, Yuji Horii
Käsikirjoittaja:  Masato Kato
Taiteilija:  Akira Toriyama
Säveltäjä:  Nobuo Uematsu
Ohjelmoija:  Keizo Kokubo, Katsuhisa Higuchi
Pelisarja:  Chrono
Julkaistu:  JP 11. maaliskuuta 1995NA 11. elokuuta 1995
Lajityyppi:  tietokoneroolipeli
Pelimuoto:  yksinpeli
Ikäluokitus:  CERO: A (kaikenikäisille)  ESRB: Kaikenikäisille  PEGI 12  USK 6 
Alusta:  Super Nintendo, PlayStation, Nintendo DS
Jakelumuoto:  pelimoduuli, CD-ROM
Lisää peliartikkeleitaVideopelien teemasivulla
Infobox OK    : 
Chrono Trigger on Squaren kehittämä roolipeli, joka julkaistiin vuonna 1995 Super Nintendo Entertainment Systemille. Peli on aikamatkustusaiheinen roolipeli.
Chrono Triggerin kehitykseen osallistuivat Hironobu Sakaguchi, Yuuji Horii, Akira Toriyama, Kazuhiko Aoki ja Nobuo Uematsu, ja avustajina toimivat Yasunori Mitsuda sekä Masato Katō. Peli keräsi ilmestyessään arvostelumenestyksiä; sitä pidettiin mullistavana, koska se sisälsi useita loppukohtauksia, hahmokeskeisiä tehtäviä, uudenlaisen taistelusysteemin ja yksityiskohtaisen grafiikan. Chrono Triggeria pidetään yhä videoroolipelien parhaimmistona.
Chrono Trigger julkaistiin PlayStationille 2. marraskuuta 1999 Japanissa ja 29. kesäkuuta 2001 Pohjois-Amerikassa osana Final Fantasy Chronicles -kokoelmaa, joka sisälsi myös Final Fantasy IV:n. Vuonna 2008 Square Enix ilmoitti julkaisevansa Chrono Triggerin myös Nintendo DS -käsikonsolille. Chrono Triggeriä ei ollut koskaan julkaistu PAL-alueella ennen Nintendo DS -versiota.
Pelin kulku

Chrono Trigger on roolipeli, jossa taistelut käydään maastossa eikä erityisillä taistelukentillä. Tällainen systeemi oli ollut aikaisemmin muun muassa Secret of Mana -pelissä. Chrono Triggerissä on käytössä osumapisteet, joita voivat olla enintään 999 ja joiden mennessä nollaan hahmo pyörtyy. Hahmo on mahdollista herättää henkiin ja kuluneita osumapisteitä voi saada takaisin taistelun aikana erilaisilla loitsuilla tai esineillä. Jos kaikki hahmot pyörtyvät, peli loppuu ja peliä joutuu jatkamaan aikaisemmasta tallennuspisteestä.
Hahmoja voi varustaa aseilla, suojuksilla, kilvillä ja tarvikkeilla, joista parhaat löytyvät pelimaailmasta löytyvistä aarrearkuista. Taisteluihin osallistuu kolme hahmoa, jotka voi valita silloin, kun käynnissä ei ole taistelua. Hahmot voi halutessaan nimetä itse.
Chrono Trigger käyttää Active Time Battle (ATB) -taistelusysteemiä, jossa hahmon nopeuden mukaan annetaan hyökkäystilaisuus. Pelaaja voi myös valita ns. aktiivisen taistelutekniikan, jossa viholliset hyökkäävät taistelun alkaessa välittömästi, tai odottavan taistelutekniikan, joka sallii pelaajan valita hyökkäyksensä valikoista rauhassa. Hahmoilla on maksimissaan kahdeksan henkilökohtaista tekniikkaa, joihin kuuluvat erikoisiskut ja taiat. Tekniikat kuluttavat ns. taikapisteitä (TP). Hahmojen tekniikoita voi yhdistellä: esimerkiksi Cronon Cyclonen voi yhdistää Luccan Fire Tossin kanssa, jolloin niistä tulee Fire Whirl. Jos hahmoilla on riittävästi taikapisteitä yhdistelmätekniikan suorittamiseen, tekniikka näkyy automaattisesti valikossa. Tällaiset kaksois- ja kolmoistekniikat ovat varsin tehokkaita, mutta kaikki siihen osallistuneet hahmot menettävät käytön jälkeen yhden vuoron.
Chrono Triggerissä on mahdollista matkustaa ajassa seitsemässä eri aikakaudessa. Menneisyyden tapahtumat vaikuttavat tulevaisuuteen; esimerkiksi aarrearkut kannattaa avata tulevaisuudessa ja vasta sitten menneisyydessä. Aikamatkailu tapahtuu aikaporttien kautta tai myöhemmin pelissä saatavalla Epoch-nimisellä lentävällä aikakoneella.
Chrono Triggerin muutamassa kohtauksessa hyödynnettiin Mode 7 -tekstuuritekniikkaa. Pelissä on myös New Game+ -ominaisuus, joka antaa mahdollisuuden pelata peliä uudestaan alusta alkaen käyttämällä aikaisemman pelin hahmojen ominaisuuksia, taitoja ja pelin kulkuun kuulumattomia esineitä. Chrono Triggerissä on useita loppukohtauksia, joista loppukohtaus valitaan pelissä tehtyjen päätösten mukaan. Jotkin loppukohtaukset on mahdollista nähdä ainoastaan käyttämällä New Game+ -ominaisuutta. Koska edellisen pelin lopussa jo ansaitut tasot, kyvyt ja esineet siirtyvät hahmojen mukana uuteen peliin, voi esimerkiksi loppuvastuksen haastaa tavallista aikaisemmin.
Juoni > Päähenkilöt

Crono
Lucca
Marle
Frog
Robo
Ayla
Magus
Juoni > Tarina

Chrono Triggerin tarina kertoo aikamatkailusta ja maailman pelastamisesta ulkoavaruudesta saapuneen Lavosin hyökkäykseltä.
Peli kertoo tarinan nuoren Crono-nimisen pojan näkökulmasta. Itse päähenkilö ei puhu pelissä sanaakaan (paitsi yhdessä pelin loppuratkaisuista). Crono on valmistautumassa vuosituhannen vaihtumista juhlistavaan juhlaan (Millenial Fair), jossa hän tapaa Marlen. Marlen kaulassa ollut riipus reagoi Cronon ystävän, Luccan, kehittämän teleportaatiolaitteen kanssa, jolloin Marle joutuu imetyksi 400 vuotta menneisyyteen. Crono ja Lucca lähtevät etsimään Marlea menneisyydestä, matkan varrella he tapaavat useita hahmoja, jotka liittyvät heidän seuraansa. Tarinan edetessä selviää, että noin tuhannen vuoden päästä (vuonna 1999) heidän omasta ajastaan Lavos, Maahan 65 miljoonaa vuotta sitten saapunut jättimäinen hirviö, aiheuttaa maailmanlopun. Joukkion on pakko matkustaa ajassa Lavosin aiheuttaman tuhon estämiseksi.
Pelimusiikki

Pelin musiikeista vastaa pääasiassa Yasunori Mitsuda, ja tunnettu Final Fantasy -säveltäjä Nobuo Uematsu sävelsi myös kymmenkunta raitaa. Mitsuda sairastui kesken sävellystyön, jolloin Uematsu tuli avuksi ja teki soundtrackin loppuun.[lähde? ]
Eri versiot

Pelistä julkaistiin uusintapainos Sonyn PlayStation-konsolille vuonna 1999, mutta vain Japanissa. Pohjois-Amerikassa peli julkaistiin vuonna 2001 niin ikään PlayStationille nimellä Final Fantasy Choronicles, jossa oli mukana myös Final Fantasy IV. Tässä versiossa on muutamia välinäytöksiä, mutta siinä esiintyy myös latausaikoja. Eurooppaan peli rantautui ensimmäistä kertaa vasta vuonna 2009 Nintendo DS:lle julkaistun version myötä: tässä versiossa on uudelleensovitettu käännös, yksi uusi luolasto ja karttaominaisuus, joka hyödyntää DS-näytön toista puoliskoa. Vuonna 2011 pelin alkuperäinen SNES-versio tuli saataville Wiin Virtual Console -palvelussa.[lähde? ]
Vastaanotto

Chrono Triggerin sanotaan olevan yksi aikakautensa parhaista peleistä ja lajityypin kohokohtia. Peliarvosteluja kokoavalla GameRankings.com-sivustolla peli on vuoden 1995 paras ja kaikkien aikojen 22. korkeimmalle rankattu peli.
Aiheesta muualla

Chrono Trigger MobyGamesissa (englanniksi)
Chrono Compendium
GameFAQs – Chrono Trigger
Chrono Trigger DS:n Pohjois-Amerikan sivusto
Chrono Trigger fanisuomennoksen nettisivut
| --- | --- |
Hahmot: Crono | Marle | Lucca | Frog | Robo | Ayla | Magus
Muut hahmot: Belthasar | Cyrus | Dalton | Gaspar | Janus | Lavos | Masa and Mune | Melchior | Nu | Ozzie, Slash, and Flea | Queen Zeal | Schala
Aikakaudet: 65,000,000 B.C. | 12000 B.C. | 600 A.D. | 1000 A.D. | 1999 A.D. | 2300 A.D. | ∞
Ruudunkaappaus pelistä.
Substellaarinen kappale

Substellaarinen kappale on taivaankappale, jonka massa on pienempi kuin se massa, jossa fuusioreaktio on mahdollinen (noin 0,08 Auringon massaa). Tällaisia ovat ruskeat kääpiöt ja entiset tähdet, kuten EF Eridani B.
Demeterin temppeli (Akragas)

| Demeterin temppeli Cereen temppeli |
| --- | --- |
 Demeterin temppelin naos eli cella osana San Biagion kirkkoa.
Sijainti:  Valle dei Templi, Agrigento, Agrigento, Sisilia, Italia
Koordinaatit:  37°17′57″N, 13°36′12″E
Rakennustyyppi:  kreikkalainen temppeli
Valmistumisvuosi:  n. 480–460 eaa.
Tyylisuunta:  doorilainen
 Osa Unescon maailmanperintökohdetta Agrigenton arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Demeterin temppeli, roomalaisittain Cereen temppeli, oli antiikin aikainen Demeterille omistettu kreikkalainen temppeli Akragaan kaupungissa Sisiliassa Italiassa. Temppelin rauniot ovat nykyisin osa Agrigenton kaupungin San Biagion kirkkoa, ja sijaitsevat lähellä Valle dei Templi (”Temppelien laakso”) -nimellä tunnettua arkeologista aluetta nykyisen kaupungin kaakkoispuolella.
San Biagion kirkon pohjapiirros. Vaaleammat osat ovat alkuperäisestä temppelistä, tummemmat osat myöhempiä.
Temppeli oli rakennettu klassisen kauden alussa noin vuonna 480–460 eaa. Temppeli sijaitsi Akragaan kaupunkialueen itälaidalla Athenen kukkulan eli kaupungin korkeamman akropoliin alarinteessä. Se edusti doorilaista tyyliä ja sen koko oli noin 13,3 × 30,2 metriä. Sisiliaa keskiajalla hallinneet normannit muuttivat temppelin ydinosan, naoksen eli cellan, San Biagion kirkoksi. Temppelin muut osat, kuten sitä ympäröinyt peristyyli eli pylväikkö, eivät ole säilyneet nykyaikaan.
Lähellä hieman etelämpänä, juuri kaupunginmuurien ulkopuolella, sijaitsi toinen Demeterille omistettu pyhäkkö, joka oli esihelleenistä alkuperää. Se koostui kahdesta luonnonluolasta, joissa virtasi vesi. Paikalta on löydetty suuri määrä Demeterille ja Korelle osoitettuja terrakotasta tehtyjä votiivilahjoja.
Aiheesta muualla

Kuvia tai muita tiedostoja aiheesta Demeterin temppeli Wikimedia Commonsissa
Dacia Nova

| Dacia Nova |
| --- | --- |

Valmistustiedot
Valmistusmaa:   Romania
Valmistaja:  Dacia
Valmistusvuodet:  1995–2000
Korimalli:  5-ovinen hatchback
Luokka:  C-segmentti
Seuraaja:  Dacia SupeRNova
Tekniset tiedot
Moottori:  R4
Iskutilavuus:  1,4–1,6 l
Polttoaine:  bensiini
Vetotapa:  etuveto
Vaihteisto:  5-vaihteinen manuaali
Dacia Nova on Dacian vuosina 1995–2000 valmistama alemman keskiluokan henkilöautomalli. Vuonna 2000 malli koki uudistuksia, ja se tunnettiin vastedes nimellä Dacia SupeRNova.
Vuonna 1995 esitelty Nova oli ensimmäinen Dacian itse kehittämä automalli, jonka suunnittelu oli aloitettu jo 1980-luvun alussa. Vanhaan Renault 12 -malliin pohjautuvaan Dacia 1300:een verrattuna viistoperäinen Nova oli teknisesti nykyaikaisempi, mutta siinä oli pienempi tavaratila ja se oli hinnaltaan kalliimpi.

Novan 1,4- (63 hv) ja 1,6-litraiset (73 hv) bensiinimoottorit olivat samoja kuin muissakin Dacia-malleissa ja kuuluivat Renault’n Cléon-Fonte-sarjaan. Pienempää moottoria käytettiin perusmalleissa, suurempaa 1,6-litraista puolestaan GT-mallin yhteydessä. Vuonna 1998 1,6-litraiseen moottoriin tuli polttoaineen ruiskutusjärjestelmä, jolloin mallimerkinnäksi vaihdettiin GTi.
Aiheesta muualla

Kuvia tai muita tiedostoja aiheesta Dacia Nova Wikimedia Commonsissa
Substanssiarvo

Yrityksen substanssiarvo tarkoittaa nettoarvoa, joka saadaan vähentämällä yrityksen varoista sen velat. Substanssiarvo lasketaan käyttäen omaisuuden käypiä arvoja.
Osakkeen substanssiarvo tarkoittaa osuutta, joka yrityksen substanssiarvosta kuuluu yhdelle osakkeelle.
Substanssiarvoa laskettaessa yrityksen omaisuuserille ja veloille määrätään erillisarvot, jotka lasketaan yhteen ja päädytään yrityksen substanssiarvoon. Käytännössä substanssiarvo määritetään yrityksen taseen tai välitaseen perusteella. Taseen erät arvostetaan uudelleen käypiä arvoja (markkina-arvoja) vastaaviin arvoihin. Substanssiarvon ulkopuolelle jäävät aineettomat tuotannontekijät (goodwill-tekijät).
Likvidaatioarvo on substanssiarvon erityistapaus. Likvidaatioarvo lasketaan käyttäen arvoja, jotka yrityksen omaisuudesta saataisiin, jos omaisuus realisoitaisiin (muutettaisiin rahaksi).
D2

D2 tai D2 voi tarkoittaa seuraavia asioita:
Tiede

D2-vitamiini eli ergokalsiferoli
D2-reseptori eli dopamiinireseptori 2
D2 eli deuteriummolekyyli 2H2 (vedyn isotooppi)
Viihde

D2: The Mighty Ducks eli Mestarit 2 -elokuva
R2-D2, Star Wars -hahmo
Diablo II, 2000 julkaistu tietokonepeli
Doom II: Hell on Earth, 1994 julkaistu tietokonepeli
Descent II, 1996 julkaistu tietokonepeli
Disgaea 2: Cursed Memories, 2006 julkaistu tietokonepeli
Muut

Marcelo D2, brazilialainen räppäri
D2-luokan työkaluteräs
D2, DIN 476-standardin mukainen paperikoko B2:n ja A1:n välissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”D2”, voi hakea sivunnimihaulla, laajalla sivunnimihaulla tai tekstihaulla.
Substituutio

Substituutio tarkoittaa korvautumista
Substituutio, kemiallinen reaktio
Nukleofiilinen substituutio
Nukleofiilinen aromaattinen substituutio
Elektrofiilinen aromaattinen substituutio
Substituutio, korvaustesti, jonka avulla kielellisen ilmauksen merkitysvivahteita voidaan tarkkailla
geneerinen substituutio, lääkkeen vaihtaminen toiseen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Substituutio”, voi hakea sivunnimihaulla, laajalla sivunnimihaulla tai tekstihaulla.
Davy Jones (näyttelijä)

| Davy Jones |
| --- | --- |
 Davy Jones vuonna 2006
Henkilötiedot
Syntynyt: 30. joulukuuta 1945 Manchester, Iso-Britannia
Kuollut: 29. helmikuuta 2012 (66 vuotta) Martin County, Florida, Yhdysvallat
Kansalaisuus:   Yhdistynyt kuningaskunta
Ammatti:  näyttelijä
Muusikko
Laulukielet:  englanti
Tyylilajit:  popmusiikki 
Yhtyeet:  The Monkees
Levy-yhtiöt:  Bell Records, Colpix Records (käännä suomeksi) ja Japan Record 
Aiheesta muualla
www.davyjones.net
  [ Muokkaa Wikidatassa ] [ ohje ]  
Davy Jones (30. joulukuuta 1945 Manchester, Iso-Britannia – 29. helmikuuta 2012 Martin County, Florida, Yhdysvallat) oli brittiläinen The Monkees -yhtyeen laulaja ja näyttelijä. The Monkees -yhtye tuli kuuluisaksi yhdysvaltalaisen NBC-kanavan esittämästä samannimisestä komediasarjasta, jota lähetettiin vuosina 1966-1968, ja se myi miljoonia levyjä.
Jones kuoli floridalaisessa sairaalassa sydänkohtaukseen.
Aiheesta muualla

Davy Jonesin muistokirjoitus Helsingin Sanomissa (Archive.org)
Svedmyra

Svedmyran metroasema.
Svedmyra on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Farstan kaupunginosa-alueeseen. Kaupunginosaa rajaavat Tallkrogenin, Sturebyn ja Gamla Enskeden kaupunginosat. Svedmyra on aikaisemmin ollut nimeltään Svinmyran. Kaupunginosa muodostettiin vuonna 1934 ja nykyisin siellä on asukkaita noin 26 00. Maa-alaltaan se on 0,94 neliökilometrin suuruinen.
Svedmyran maanalaisaseman vieressä sijaitsee Sturebyn sairaala, jonka potilaat ovat vanhuksia. Sairaalan alueella on yli 25 sairasosastoa, joissa hoidetaan terminaalihoitoa tarvitsevia vanhuksia. Alueella on myös henkilökunnalle tarkoitettuja asuntoja. Monet suomalaiset nuoret saivat kesätyöpaikan sairaala-apulaisina 1970–1980-luvuilla tästä sairaalasta. Sairaala-apulaisten kursseja järjestettiin useita kesän aikana ja suomalaisten osuus työvoimasta oli huomattava.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Dave Weckl

Dave Weckl, Kongsberg Jazzfestival 2018
Dave Weckl (s. 8. tammikuuta 1960 St. Louis) on yhdysvaltalainen fuusioon erikoistunut jazz-rumpali.
Weckl soitti Chick Corea Elektric Bandissä vuosina 1985-1991. Suurimpana innoittajanaan Weckl pitää Buddy Richiä. Weckl on julkaissut useita omia soololevyjä aina vuodesta 1990 lähtien.
Wecklin soittoa voi kuulla lukuisten artistien levyillä, joihin kuuluvat esimerkiksi Bill Connors, the Brecker Brothers, Tânia Maria, Paquito D'Rivera, Eliane Elias, Paul Simon, George Benson, Diana Ross, Madonna ja Robert Plant.
Diskografia > Wecklin sooloalbumit

Masterplan (1990)
Heads Up (1992)
Hard-Wired (1994)
Rhythm of the Soul (1998)
Synergy (1999)
Transition (2000)
Perpetual Motion (2002)
Multiplicity (2005)
Diskografia > Chick Corean levyillä

Elektric Band (1986)
Light Years (1987)
Eye of the Beholder (1988)
Akoustic Band (1989)
Inside Out (1990)
Beneath the Mask (1991)
To the Stars (2004)
Aiheesta muualla

Dave Wecklin kotisivut
Dave Wittenberg

| Dave Wittenberg> Henkilötiedot |
| --- | --- |
Koko nimi:  David Richard Paul Wittenberg
Syntynyt: 1. syyskuuta 1971 (ikä 53)  Johannesburg
Näyttelijä
Taiteilijanimet:  Dave Lelyveld David Lelyveld Dave Levyveld Dave Whittenberg Dave Whittenburg Dave Wittenber David Wittenberg Dave Wittenburg
Aktiivisena:  2000–
Merkittävät roolit:  Kakashi Hatake (Naruto)
Palkinnot
 American Anime 2007 
Aiheesta muualla
Viralliset kotisivut
IMDb 
David Richard Paul Wittenberg (s. 1. syyskuuta 1971 Johannesburg, Etelä-Afrikka) on yhdysvaltalainen ääninäyttelijä, joka palkittiin American Anime -palkinnolla vuonna 2007.
Elämäkerta

Wittenberg syntyi Johannesburgissa, Etelä-Afrikassa, mutta vietti lapsuutensa Bostonissa. Jo viisivuotiaasta lähtien hän on puhunut oudoilla ja erilaisilla äänillä. Ollessaan collegessa hän toimi koulunsa radioasemalla juontajana ja kolme vuotta valmistumisensa jälkeen Wittenberg työskenteli Bostonin paikallisella radioasemalla WBCN.
Elämäkerta > Ura

Sittemmin hän siirtyi radion parista vuonna 2000 ääninäyttelijäksi ja teki ensimmäisen ääniroolinsa videopeliin Pro Skater 2. Tämän jälkeen Wittenberg on tehnyt muun muassa yli 100 dubbausroolia englanniksi animesarjoihin ja videopeleihin. Alkuperäisiä äänirooleja hän on tehnyt muun muassa animaatioihin, kuten Duck Dodgers, Legion of Super Heroes, Ben 10 ja Family Guy. Hänen ääntään voi kuulla myös Banzuke-kilpailuohjelmassa.
Aiheesta muualla

Anime News Network
TV.com (Arkistoitu – Internet Archive)
Crystalacids
Suhteita

| Suhteita> Les Eygletière |
| --- | --- |
Tyyli:  romanttinen draama
Perustuu:  Henri Troyat’n romaaniin vuodelta 1965
Alkuperämaa:  Ranska
Tuotantokausia:  1
Jaksoja:  6
Tuotanto
Ohjaaja(t):  René Lucot
Käsikirjoittaja(t):  Jean Chatenet
Tuotantoyhtiö(t):  Telfrance
Aiheesta muualla
IMDb 
Suhteita (Les Eygletière) on Henri Troyat’n romaaniin perustuva ranskalainen television minisarja vuodelta 1978.
Kuusiosainen sarja kertoo promiskuöösin pariisilaisliikemiehen Philippe Eygletièren (Paul Guers) varakkaasta perheestä ja heidän romanttisista suhteistaan. Perheeseen kuuluvat hänen toinen vaimonsa, italialaissyntyinen Carole (Antonella Lualdi), äitipuolensa vokottelema esikoispoika Jean-Marc (Hervé Sainpierre), tytär Françoise (Didou Kapour), tämän aknekasvoinen sulhanen Daniel, tyttöä liehittelevä venäjänopettaja (Lucien Melki) ja täti Madou (Blanchette Brunoy), sisarusten entinen lastenhoitaja.
Mainos-TV esitti sarjan Suomessa alkuvuodesta 1980. Helsingin Sanomien Jukka Kajava oli kehuvinaan sarjan ensijaksoa ilmeisen ironiseen sävyyn ja lupasi katsoa sitä lisää tarkistaakseen, voiko historiallisista elämäkertaromaaneistaan tunnettu Henri Troyat todellakin olla näin kammottava roskakirjailija.
Clear Air Turbulence

| Clear Air Turbulence Ian Gillan Band |
| --- | --- | --- |

Studioalbumin tiedot
 Äänitetty : Kingsway Recorders Lontoo, Englanti
 Julkaistu: huhtikuu 1977
 Tyylilaji: fuusiojazz
 Kesto: 40.38
 Levy-yhtiö: Island
Ian Gillan Bandin muut julkaisut
| Child in Time 1976 | Clear Air Turbulence 1977 | Scarabus 1977 |
Clear Air Turbulence on Ian Gillan Bandin levy vuodelta 1977. Ian Gillan ei ollut tyytyväinen alkuperäiseen miksaukseen ja niinpä levy miksattiin uudestaan. Alkuperäiset versiot julkaistiin 1997 nimellä The Rockfield Mixes.
Kappaleet

Kaikki kappaleet kirjoittanut Ian Gillan Band.
Kappaleet > A-puoli

Clear Air Turbulence – 7.35
Five Moons – 7.30
Money Lender – 5.38
Kappaleet > B-puoli

Over The Hill – 7.14
Goodhand Liza – 5.24
Angel Manchenio – 7.17
The Rockfield Mixes

Over the Hill – 7.20
Clear Air Turbulence – 7.47
Five Moons – 7.34
Money Lender – 5.40
Angel Manchenio – 7.21
This Is The Way – 2.03
Goodhand Liza – 5.20
Apathy (Backing Track) – 4.14
Over the Hill (Live) – 9.50
Smoke on the Water (Live) – 7.38
Mercury High (Backing Track) – 3.33
Kokoonpano

| --- | --- |
 Ian Gillan Band Ian Gillan – laulu  Colin Towns – kosketinsoitin, huilut  John Gustafson – basso, laulu  Ray Fenwick – kitara, laulu  Mark Nauseef – rummut, lyömäsoittimet :  Muut muusikot Phil Kersie – tenorisaksofoni (kappale ”Five Moons”)  Martin Firth – baritonisaksofoni  John Huckridge – trumpetit  Derek Healey – trumpetit  Malcolm Griffiths – pasuuna
Arvostelut

AllMusic:
David Berry

| David Berry |
| --- | --- |
 David Berry Kotiin takaisin -sarjan vastanäyttelijänsä Arianwen Parkes-Lockwoodin kanssa vuonna 2013.
Henkilötiedot
Syntynyt: Toronto, Kanada
Aiheesta muualla
IMDb 
David Berry on australialainen näyttelijä. Hänen tunnetuin roolinsa on James Bligh, jota hän näytteli australialaisdraamassa Kotiin takaisin vuosina 2013–2018.
David Berry syntyi Kanadan Torontossa australialaisille vanhemmille, ja he muuttivat Sydneyyn Berryn ollessa seitsemänvuotias. Ennen näyttelijän uraa hän työskenteli toimittajana. Berrylla on kahden ystävänsä kanssa lauluryhmä Jersey to Motown.